  Майя Бывальцева Ижкарлы кункрезь кылдытонъя вожвылъяськон ялозы кар тӧрлыкъёс. Сыӵе пумкылъян кутӥзы Кар думаысь депутатъёс 16-тӥ тулыспалэ ортчем сессиын. «Сыӵе ӵектон кемалась кылдӥз ни, со калыклэсь вуиз. Ижкар сярысь юнматымтэ кункрезьёс но вань, Ижкар сярысь кырӟанъёс, кудъёссэ куддыр кункрезь шуо. Куке мыным ӵектӥзы, мон малпай — нош кулэ-а? Но тросаз каръёсын со вань вылэм. Мыным каръёсын но каръёслэн кункрезьёсынызы лыдметэз ваизы. Москвалэсь но Санкт-Петербурглэсь гинэ ӧвӧл, Ульяновсклэсь, Казаньлэсь но мукетъёсызлэсь. Соин ик, малы кылдытонтэм, луиз ке чебер кырӟан, чебер крезьгур?», — вераз карлэн тӧроез Юрий Тюрин. Произведение карлэсь историен, лулчеберетэн, мерлыкен но экономикаен герӟаськем йылолъёссэ возьматыны кулэ. Вожвылъяськонлы йылпумъянъёсты 2017-тӥ арын шуркынмонэ-толсуре лэсьтыны малпало. Тегъёс: Мерлык Ижкар ЮрийТюрин Удмуртия КарДума  